CELEX: 32012D0690
Language: et
Date: 2012-11-06 00:00:00
Title: 2012/690/EL: Komisjoni rakendusotsus, 6. november 2012 , millega muudetakse otsust 2010/381/EL Indiast imporditud ja inimtoiduks ettenähtud vesiviljelustoodete saadetiste suhtes kohaldatavate erakorraliste meetmete kohta ning tühistatakse otsus 2010/220/EL Indoneesiast imporditud ja inimtoiduks ettenähtud vesiviljelustoodete suhtes kohaldatavate erakorraliste meetmete kohta (teatavaks tehtud numbri C(2012) 7637 all)  EMPs kohaldatav tekst

8.11.2012   
            
            
               ET
            
            
               Euroopa Liidu Teataja
            
            
               L 308/21
            
         KOMISJONI RAKENDUSOTSUS,
   6. november 2012,
   millega muudetakse otsust 2010/381/EL Indiast imporditud ja inimtoiduks ettenähtud vesiviljelustoodete saadetiste suhtes kohaldatavate erakorraliste meetmete kohta ning tühistatakse otsus 2010/220/EL Indoneesiast imporditud ja inimtoiduks ettenähtud vesiviljelustoodete suhtes kohaldatavate erakorraliste meetmete kohta
   (teatavaks tehtud numbri C(2012) 7637 all)
   (EMPs kohaldatav tekst)
   (2012/690/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 28. jaanuari 2002. aasta määrust (EÜ) nr 178/2002, millega sätestatakse toidualaste õigusnormide üldised põhimõtted ja nõuded, asutatakse Euroopa Toiduohutusamet ja kehtestatakse toidu ohutusega seotud menetlused, (1) eriti selle artikli 53 lõike 1 punkti b alapunkti ii,
   ning arvestades järgmist:
   
               (1)
            
            
               Määruses (EÜ) nr 178/2002 on sätestatud põhimõtted, mis käsitlevad toitu ja sööta üldiselt ning eelkõige toidu ja sööda ohutust liidu ja liikmesriikide tasandil. Sellega on ette nähtud erakorralised meetmed juhuks, kui selgub, et kolmandast riigist imporditud toit või sööt võib tõsiselt ohustada inimeste või loomade tervist või keskkonda ning seda riski ei saa rahuldavalt ohjeldada liikmesriikide võetavate meetmete abil.
            
         
               (2)
            
            
               Nõukogu 29. aprilli 1996. aasta direktiivis 96/23/EÜ (millega nähakse ette teatavate ainete ja nende jääkide kontrollimise meetmed elusloomades ja loomsetes saadustes) (2) on sätestatud, et loomade ja esmaste loomse päritoluga toodete tootmisprotsessi tuleb kontrollida, et tuvastada teatavad jäägid ja ained elusloomades, nende väljaheidetes ning kehavedelikes ja -kudedes, loomsetes toodetes, loomade söödas ja joogivees.
            
         
               (3)
            
            
               Komisjoni 8. juuli 2010. aasta otsuses 2010/381/EL (Indiast imporditud ja inimtoiduks ettenähtud vesiviljelustoodete saadetiste suhtes kohaldatavate erakorraliste meetmete kohta) (3) on sätestatud, et vähemalt 20 % Indiast pärit, inimtoiduks ettenähtud vesiviljelustoodete saadetisi tuleb kontrollida määruse (EÜ) nr 470/2009 (4) artikli 2 punktis a sätestatud farmakoloogiliste toimeainete, eelkõige klooramfenikooli, tetratsükliini, oksütetratsükliini ja kloortetratsükliini ning nitrofuraanide metaboliitide esinemise suhtes.
            
         
               (4)
            
            
               Indias 2011. aasta novembris toimunud komisjoni järelevalvetalituse – Toidu- ja Veterinaarameti – kontrollkäigu tulemused kinnitasid, et vesiviljelustooteid hõlmav asjakohane ametlik kontrollisüsteem on loodud ning et 2009. aasta kontrolliaruande soovitus vesiviljelusettevõtete ametliku järelevalve kohta on osaliselt ellu viidud.
            
         
               (5)
            
            
               Pärast otsuse 2010/381/EL vastuvõtmist on klooramfenikooli, tetratsükliini, oksütetratsükliini ja kloortetratsükliini ning nitrofuraanide metaboliite sisaldavate vesiviljelustoodete proovide arv liikmesriikides vähenenud. Seega on asjakohane vähendada farmakoloogiliste toimeainete esinemise suhtes kontrollitavate saadetiste miinimumprotsenti.
            
         
               (6)
            
            
               Kontrollimise kohustus tuleb siiski säilitada, et pakkuda endiselt täpset teavet Indiast pärit vesiviljelustoodete võimaliku saastumise kohta nende ainete jääkidega. Kontrollimist peaks jätkama ka selleks, et India tootjad väldiksid nende ainete kuritarvitamist.
            
         
               (7)
            
            
               Seega tuleks otsust 2010/381/EL vastavalt muuta.
            
         
               (8)
            
            
               Komisjoni 16. aprilli 2010. aasta otsuses 2010/220/EL (Indoneesiast imporditud ja inimtoiduks ettenähtud vesiviljelustoodete suhtes kohaldatavate erakorraliste meetmete kohta) (5) on sätestatud, et vähemalt 20 % Indoneesiast pärit, inimtoiduks ettenähtud vesiviljelustoodete saadetisi tuleb kontrollida määruse (EÜ) nr 470/2009 artikli 2 punktis a sätestatud farmakoloogiliste toimeainete jääkide, eelkõige klooramfenikooli, nitrofuraani metaboliitide ja tetratsükliinide esinemise suhtes.
            
         
               (9)
            
            
               Pärast otsuse 2010/220/EL vastuvõtmist ei ole Indoneesiast imporditud vesiviljelustoodete saadetistes klooramfenikooli, nitrofuraani metaboliitide ja tetratsükliinide jääke tuvastatud.
            
         
               (10)
            
            
               Indoneesias 2012. aasta veebruaris toimunud komisjoni järelevalvetalituse – Toidu- ja Veterinaarameti – kontrollkäigu tulemused kinnitasid, et Indoneesia jääkide kontrollimise süsteem pakkus rahuldavaid tagatisi, millel on samaväärne toime kui liidu õigusaktidega ettenähtud tagatistel.
            
         
               (11)
            
            
               Seetõttu tuleks otsus 2010/220/EL kehtetuks tunnistada.
            
         
               (12)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Otsuse 2010/381/EL artikli 3 lõige 1 asendatakse järgmisega:
   
      „1.   Asjakohaseid proovivõtukavasid kehtestades tagavad liikmesriigid, et ametlikke proove võetakse vähemalt 10 % saadetistelt, mida imporditakse nende territooriumi piiripunktide kaudu.”
   
   Artikkel 2
   Otsus 2010/220/EL tunnistatakse kehtetuks.
   Artikkel 3
   Käesolev otsus on adresseeritud liikmesriikidele.
   
      Brüssel, 6. november 2012
      
         
            Komisjoni nimel
         
         
            asepresident
         
         Maroš ŠEFČOVIČ
      
   
   
      (1)  EÜT L 31, 1.2.2002, lk 1.
   
      (2)  EÜT L 125, 23.5.1996, lk 10.
   
      (3)  ELT L 174, 9.7.2010, lk 51.
   
      (4)  ELT L 152, 16.6.2009, lk 11.
   
      (5)  ELT L 97, 17.4.2010, lk 17.